Ericu950/Stoicheia-meter-silver huggingface dataset:
ἐγὼ δ ἐκτραπόμενος πεύσομαι τοῦ θεοῦ , τί λεκτέον .
“ ἔξω δὲ προελθὼν ἔνθους αὐτίκα γίνεται , προφητικοῦ πνεύματος ἐπιφοιτήσαντος , ὃ πᾶσαν αὐτοῦ τὴν ἔντεχνον μαντικὴν ὑπερόριον τῆς ψυχῆς ἤλασε ·
θέμις γὰρ οὐκ ἦν ἱερωτάτῃ κατοκωχῇ συνδιαιτᾶσθαι μαγικὴν σοφιστείαν .
εἶθ  ὑποστρέψας καὶ τάς τε θυσίας ἰδὼν καὶ τοὺς βωμοὺς φλέγοντας ὥσπερ ἑρμηνεὺς ὑποβάλλοντος ἑτέρου θεσπίζει τάδε 0 ·
„ ἐκ Μεσοποταμίας μετεπέμψατό με Βαλάκης μακρὰν τὴν ἀπ ἀνατολῶν στειλάμενον ἀποδημίαν , ἵνα τίσηται τοὺς Ἑβραίους ἀραῖς .
ἐγὼ δὲ τίνα τρόπον ἀράσομαι τοῖς μὴ καταράτοις ὑπὸ θεοῦ ;
θεάσομαι μὲν αὐτοὺς ὀφθαλμοῖς ἀφ  ὑψηλοτάτων ὀρῶν καὶ τῇ διανοίᾳ καταλήψομαι , βλάψαι δ οὐκ ἂν δυναίμην λαόν , ὃς μόνος κατοικήσει , μὴ συναριθμούμενος ἑτέροις ἔθνεσιν , οὐ κατὰ τόπων ἀποκλήρωσιν καὶ χώρας ἀποτομήν , ἀλλὰ κατὰ τὴν τῶν ἐξαιρέτων ἐθῶν ἰδιότητα , μὴ συναναμιγνύμενος ἄλλοις εἰς τὴν τῶν πατρίων ἐκδιαίτησιν .
τίς ἐπ ἀκριβείας εὗρε τὴν πρώτην καταβολὴν τῆς τούτων γενέσεως ;
τὰ μὲν σώματ αὐτοῖς ἐξ ἀνθρωπίνων διεπλάσθη σπερμάτων , ἐκ δὲ θείων ἔφυσαν αἱ ψυχαί ·
διὸ καὶ γεγόνασιν ἀγχίσποροι θεοῦ .
ἀποθάνοι μου ἡ ψυχὴ τὸν σωματικὸν βίον , ἵν ἐν ψυχαῖς δικαίων καταριθμηθῇ , οἵας εἶναι συμβέβηκε τὰς τούτων .
“ Ταῦτ ἀκούων ὁ Βαλάκης ὤδινεν ἐν ἑαυτῷ .
παυσαμένου δέ , τὸ πάθος οὐ χωρήσας „ ἐπὶ κατάραις “ εἶπεν „ ἐχθρῶν μετακληθεὶς εὐχὰς τιθέμενος ἐκείνοις οὐκ ἐρυθριᾷς ;
ἐλελήθειν ἄρ ἐμαυτὸν ἀπατῶν ὡς ἐπὶ φίλῳ σοι τὴν ὑπὲρ τῶν πολεμίων ἀφανῶς τεταγμένῳ τάξιν , ἣ νῦν γέγονε δήλη .
μήποτε καὶ τὰς ὑπερθέσεις τῆς ἐνθάδε ἀφίξεως ἐποιοῦ διὰ τὴν ὑποικουροῦσαν ἐν τῇ ψυχῇ πρὸς μὲν ἐκείνους οἰκειότητα πρὸς δ ἐμὲ καὶ τοὺς ἐμοὺς ἀλλοτρίωσιν ·
πίστις γάρ , ὡς ὁ παλαιὸς λόγος , τῶν ἀδήλων τὰ ἐμφανῆ 0 .
“ ὁ δὲ τῆς κατοκωχῆς ἀνεθεὶς „ ἀδικωτάτην “ εἶπεν „ αἰτίαν ὑπομένω συκοφαντούμενος ·
λέγω γὰρ ἴδιον οὐδέν , ἀλλ  ἅττ ἂν ὑπηχήσῃ τὸ θεῖον , ὅπερ οὐχὶ νῦν πρῶτον ἐγὼ μὲν εἶπον , σὺ δ ἤκουσας , ἀλλὰ καὶ πρόσθεν , ἡνίκα τοὺς πρέσβεις ἔπεμψας , οἷς ἀπεκρινάμην τ αὐτά .
“ νομίσας δ ὁ βασιλεὺς ἢ τὸν μάντιν ἀπατᾶν ἢ τὸ θεῖον τρέπεσθαι καὶ ταῖς τῶν τόπων μεταβολαῖς τὸ τῆς γνώμης ἐχυρὸν ἀλλάττειν , εἰς ἕτερον ἀπαγαγὼν χωρίον ἐκ λόφου πάνυ περιμήκους ἐπεδείκνυτο μέρος τι τῆς ἀντιπάλου στρατιᾶς ·
εἶτα πάλιν ἑπτὰ βωμοὺς ἱδρυσάμενος καὶ τὰ ἴσα τοῖς πρόσθεν ἱερεῖα καταθύσας ἐξέπεμπε τὸν μάντιν ἐπ οἰωνοὺς καὶ φήμας αἰσίους .
ὁ δὲ μονωθεὶς ἐξαίφνης θεοφορεῖται καὶ μηδὲν συνιείς , ὥσπερ μετανισταμένου τοῦ λογισμοῦ , τὰ ὑποβαλλόμενα ἐξελάλει προφητεύων τάδε · "
ἀναστὰς ἄκουε , βασιλεῦ , τὰ ὦτα ἐπουρίσας .
οὐχ ὡς ἄνθρωπος ὁ θεὸς διαψευσθῆναι δύναται οὐδ  ὡς υἱὸς ἀνθρώπου μετανοεῖ καὶ ἅπαξ εἰπὼν οὐκ ἐμμένει 0 .
φθέγξεται τὸ παράπαν οὐδέν , ὃ μὴ τελειωθήσεται βεβαίως , ἐπεὶ ὁ λόγος ἔργον ἐστὶν αὐτῷ .
παρελήφθην δ ἐπ  εὐλογίαις , οὐ κατάραις , ἐγώ .
οὐκ ἔσται πόνος ἢ μόχθος ἐν Ἑβραίοις .
ὁ θεὸς αὐτῶν προασπίζει περιφανῶς , ὃς καὶ τὴν τῶν Αἰγυπτιακῶν ῥύμην κακῶν ἀπεσκέδασεν ὡς ἕνα ἄνδρα τὰς τοσαύτας μυριάδας ἀναγαγών .
τοιγαροῦν οἰωνῶν ἀλογοῦσι καὶ πάντων τῶν κατὰ μαντικὴν ἑνὶ τῷ τοῦ κόσμου ἡγεμόνι πιστεύοντες .
ὁρῶ λαὸν ὡς σκύμνον ἀνιστάμενον καὶ ὡς λέοντα γαυρούμενον 0 .
εὐωχηθήσεται θήρας καὶ ποτῷ χρήσεται τραυματιῶν αἵματι καὶ κορεσθεὶς οὐ τρέψεται πρὸς ὕπνον , ἀλλ ἐγρηγορὼς τὸν ἐπινίκιον ᾄσεται ὕμνον .
“ Χαλεπῶς δ ἐνεγκὼν ἐπὶ τῷ παρ ἐλπίδας αὐτῷ τὰ τῆς μαντικῆς ἀπαντᾶσθαι „ ἄνθρωπε “ εἶπε , „ μή τε ἀρὰς τίθεσο μή τ εὐχὰς ποιοῦ ·
βελτίων γὰρ τῶν μὴ καθ ἡδονὴν λόγων ἡ ἀκίνδυνος ἡσυχία 0 .
“ καὶ ταῦτ εἰπὼν ὥσπερ ἐκλαθόμενος ὧν εἶπε διὰ τὸ τῆς γνώμης ἀβέβαιον εἰς ἄλλον τόπον ἀπῆγε τὸν μάντιν , ἀφ οὗ δείξας μέρος τι τῆς Ἑβραϊκῆς στρατιᾶς καταρᾶσθαι παρεκάλει .
ὁ δ ἅτε χείρων ἐκείνου , καίτοι πρὸς τὰς ἐπιφερομένας κατηγορίας ἀπολογίᾳ μιᾷ χρώμενος ἀληθεῖ , ὡς οὐδὲν ἴδιον λέγοι , κατεχόμενος δὲ καὶ ἐνθουσιῶν διερμηνεύοι τὰ ἑτέρου , δέον μηκέτ ἐπακολουθεῖν ἀλλ οἴκαδε ἀπαίρειν , ἑτοιμότερον τοῦ παραπέμποντος προεξέτρεχεν , ἅμα μὲν οἰήσει , κακῷ μεγάλῳ , πεπιεσμένος , ἅμα δὲ καὶ τῇ διανοίᾳ καταρᾶσθαι γλιχόμενος , εἰ καὶ τῇ φωνῇ διεκωλύετο 0 .
παραγενόμενος δ εἰς ὄρος μεῖζον τῶν προτέρων ἄχρι πολλοῦ κατατεῖνον κελεύει μὲν τὴν αὐτὴν ἐπιτελεῖν θυσίαν βωμοὺς πάλιν ἑπτὰ κατασκευάσαντας καὶ ἱερεῖα τεσσαρεσκαίδεκα προσαγαγόντας ἑκάστῳ βωμῷ δύο , μόσχον τε καὶ κριόν .
αὐτὸς δὲ οὐκέτι κατὰ τὸ εἰκὸς ἐπὶ κληδόνας καὶ οἰωνοὺς ἵετο πολλὰ τὴν αὑτοῦ τέχνην κακίσας ὡς χρόνῳ καθάπερ γραφὴν ἐξίτηλον γενομένην καὶ τοὺς εὐθυβόλους στοχασμοὺς ἐξαμαυρωθεῖσαν 0 ·
ἄλλως δὲ καὶ μόλις ἐνενόησεν , ὅτι οὐ συνᾴδει τῷ τοῦ θεοῦ βουλήματι ἡ τοῦ μισθωσαμένου προαίρεσις αὐτὸν βασιλέως .
τραπόμενος οὖν κατὰ τὴν ἐρήμην ὁρᾷ κατὰ φυλὰς ἐστρατοπεδευκότας Ἑβραίους καὶ τό τε πλῆθος καὶ τὴν τάξιν ὡς πόλεως ἀλλ οὐ στρατοπέδου καταπλαγεὶς ἔνθους γενόμενος ἀναφθέγγεται τάδε ·
„ φησὶν ὁ ἄνθρωπος ὁ ἀληθινῶς ὁρῶν , ὅστις καθ ὕπνον ἐναργῆ φαντασίαν εἶδε θεοῦ τοῖς τῆς ψυχῆς ἀκοιμήτοις ὄμμασιν .
ὡς καλοί σου οἱ οἶκοι , στρατιὰ Ἑβραίων , αἱ σκηναί σου ὡς νάπαι σκιάζουσαι , ὡς παράδεισος ἐπὶ ποταμοῦ , ὡς κέδρος παρ ὕδατα 0 1 2 .
ἐξελεύσεταί ποτε ἄνθρωπος ἐξ ὑμῶν καὶ ἐπικρατήσει πολλῶν ἐθνῶν καὶ ἐπιβαίνουσα ἡ τοῦδε βασιλεία καθ ἑκάστην ἡμέραν πρὸς ὕψος ἀρθήσεται .
ὁ λαὸς οὗτος ἡγεμόνι τῆς ἀπ Αἰγύπτου πάσης ὁδοῦ κέχρηται θεῷ καθ ἓν κέρας ἄγοντι τὴν πληθύν .
τοιγαροῦν ἔδεται ἔθνη πολλὰ ἐχθρῶν καὶ ὅσον ἐν αὐτοῖς πῖον ἄχρι μυελοῦ λήψεται καὶ ταῖς ἑκηβολίαις ἀπολεῖ τοὺς δυσμενεῖς .
ἀναπαύσεται κατακλινεὶς ὡς λέων ἢ σκύμνος λέοντος , μάλα καταφρονητικῶς δεδιὼς οὐδένα , φόβον τοῖς ἄλλοις ἐνειργασμένος 0 ·
ἄθλιος ὃς ἂν αὐτὸν παρακινήσας ἐγείρῃ 0 .
οἱ μὲν εὐλογοῦντές σε εὐφημίας ἄξιοι , κατάρας δ οἱ καταρώμενοι 0 1 .
“ Σφόδρα δ ἐπὶ τούτοις ἀγανακτήσας ὁ βασιλεὺς „ ἐπ  ἀραῖς “ εἶπεν „ ἐχθρῶν μετακληθεὶς εὐχὰς ἤδη τρεῖς τὰς ὑπὲρ ἐκείνων πεποίησαι ·
φεῦγε δὴ θᾶττον  ὀξὺ πάθος ἐστὶ θυμός  , μή τι καὶ νεώτερον ἐργάσασθαι βιασθῶ .
πόσον πλῆθος χρημάτων , ἀνοητότατε , καὶ δωρεῶν , πόσην δ εὐφημίαν καὶ δόξαν ἀφῄρησαι σεαυτὸν φρενοβλαβὴς ὤν 0 ·
ἐπανελεύσῃ φέρων ἀπὸ τῆς ξένης εἰς τὴν οἰκείαν ἀγαθὸν μὲν οὐδέν , ὀνείδη δὲ καὶ πολλὴν ὡς ἔοικεν αἰσχύνην , οὕτως σοι τῶν κατὰ τὴν ἐπιστήμην , ἐφ οἷς πρότερον ἐσεμνύνου , γελασθέντων .
“ ὁ δὲ „ τὰ μὲν πρότερα “ εἶπε „ πάντ  ἐστὶ λόγια καὶ χρησμοί , τὰ δὲ μέλλοντα λέγεσθαι γνώμης τῆς ἐμῆς εἰκασίαι 0 .
“ καὶ τῆς δεξιᾶς λαβόμενος μόνος μόνῳ συνεβούλευε , δι  ὧν , ὡς ἂν οἷόν τε ᾖ , φυλάξεται τὸν ἀντίπαλον στρατόν , ἀσέβημα κατηγορῶν αὑτοῦ μέγιστον ·
τί γάρ , εἴποι τις ἄν , ἰδιάζεις καὶ συμβουλεύεις τὰ ἐναντία τοῖς χρησμοῖς ὑποτιθέμενος , εἰ μὴ ἄρα τῶν λογίων αἱ σαὶ βουλαὶ δυνατώτεραι 0 ;
φέρε δ οὖν καὶ τὰς καλὰς αὐτοῦ παραινέσεις ἐξετάσωμεν , ὡς τετεχνιτευμέναι πρὸς ὁμολογουμένην ἧτταν τῶν ἀεὶ νικᾶν δυναμένων .
εἰδὼς γὰρ Ἑβραίοις μίαν ὁδὸν ἁλώσεως παρανομίαν , διὰ λαγνείας καὶ ἀκολασίας , μεγάλου κακοῦ , πρὸς μεῖζον κακόν , ἀσέβειαν , ἄγειν αὐτοὺς ἐσπούδασεν ἡδονὴν δέλεαρ προθείς .
„ εἰσὶ “ γὰρ εἶπεν „ αἱ ἐγχώριοι γυναῖκες , ὦ βασιλεῦ , διαφέρουσαι τὴν ὄψιν ἑτέρων ·
ἀνὴρ δ οὐδενὶ μᾶλλον εὐάλωτος ἢ γυναικὸς εὐμορφίᾳ 0 .
ταῖς οὖν περικαλλεστάταις ἐὰν ἐπιτρέψῃς μισθαρνεῖν καὶ δημοσιεύειν , ἀγκιστρεύσονται τὴν νεότητα τῶν ἀντιπάλων .
ὑφηγητέον δὲ αὐταῖς , μὴ εὐθὺς ἐμπαρέχεσθαι τοῖς ἐθέλουσι τὴν ὥραν ·
ὁ γὰρ ἀκκισμὸς ὑποκνίζων τὰς ὁρμὰς ἐπεγείρει μᾶλλον καὶ τοὺς ἔρωτας ἀναφλέγει ·
τραχηλιζόμενοι δὲ ταῖς ἐπιθυμίαις πάνθ ὑπομενοῦσι δρᾶν τε καὶ πάσχειν .
πρὸς δὲ τὸν οὕτω διακείμενον ἐραστὴν λεγέτω φρυαττομένη τις τῶν ἐπὶ τὴν θήραν ἀλειφομένων ·
„ „ οὐ θέμις ὁμιλίας σοι τῆς ἐμῆς ἀπολαῦσαι , πρὶν ἂν ἐκδιαιτηθῇς μὲν τὰ πάτρια , μεταβαλὼν δὲ τιμήσῃς ἅπερ ἐγώ 0 .
πίστις δέ μοι τῆς βεβαίου μεταβολῆς γένοιτ ἂν ἀρίδηλος , ἢν ἐθελήσῃς μετασχεῖν τῶν αὐτῶν σπονδῶν τε καὶ θυσιῶν , ἃς ἀγάλμασι καὶ ξοάνοις καὶ τοῖς λοιποῖς ἀφιδρύμασιν ἐπιτελοῦμεν .
“ “ ὁ δ ἅτε σαγηνευθεὶς πάγαις πολυειδέσι , κάλλει καὶ στωμυλίας χειραγωγίαις , οὐδὲν ἀντειπών , ἐξηγκωνισμένος τὸν λογισμόν , ἄθλιος ὑπηρετήσει τοῖς προσταττομένοις , ἀναγραφεὶς τοῦ πάθους δοῦλος .
“ Ὁ μὲν δὴ τοιαῦτα συνεβούλευεν .
ὁ δ οὐκ ἀπὸ σκοποῦ νομίσας εἶναι τὰ λεχθέντα , τὸν κατὰ μοιχῶν νόμον παρακαλυψάμενος καὶ τοὺς ἐπὶ φθορᾷ καὶ πορνείᾳ κειμένους ἀνελών , ὡς εἰ μη δὲ τὴν ἀρχὴν ἐγράφησαν , ἀνέδην ἐπιτρέπει ταῖς γυναιξὶ τὰς ὁμιλίας πρὸς οὓς ἂν ἐθέλωσι ποιεῖσθαι 0 .
δοθείσης δὲ ἀδείας , τὴν πληθὺν τῶν μειρακίων ἐπήγοντο πολὺ πρότερον τὴν διάνοιαν αὐτῶν ἀπατῶσαι καὶ τρέπουσαι ταῖς γοητείαις πρὸς ἀσέβειαν , ἕως υἱὸς τοῦ ἀρχιερέως Φινεὲς ἐπὶ τοῖς γινομένοις σφόδρα χαλεπήνας  δεινότατον γὰρ αὐτῷ κατεφαίνετο , εἰ ὑφ  ἕνα καιρὸν ἄμφω τά τε σώματα καὶ τὰς ψυχὰς ἐπιδεδώκασι , τὰ μὲν ἡδοναῖς , τὰς δὲ τῷ παρανομεῖν καὶ ἀνοσιουργεῖν  ἐνεανιεύσατο νεανείαν ἀνδρὶ καλῷ καὶ ἀγαθῷ προσήκουσαν .
ἰδὼν γάρ τινα τῶν ἀπὸ τοῦ γένους θύοντα καὶ εἰσιόντα πρὸς πόρνην , μή τε κεκυφότα εἰς τ οὔδαφος μή τε λανθάνειν τοὺς πολλοὺς πειρώμενον μή θ οἷα φιλεῖ κλέπτοντα τὴν εἴσοδον , ἀλλὰ μετ ἀναισχύντου θράσους τὴν ἀκοσμίαν ἐπιδεικνύμενον καὶ φρυαττόμενον ὡς ἐπὶ σεμνῷ πράγματι τῷ καταγελάστῳ , πάνυ πικρανθεὶς καὶ πληρωθεὶς ὀργῆς δικαίας ἐπεισδραμὼν ἔτι κατ εὐνὴν κειμένους ἀμφοτέρους τόν τ ἐραστὴν καὶ τὴν ἑταίραν ἀναιρεῖ προσανατεμὼν καὶ τὰ γεννητικά , διότι σποραῖς ὑπηρέτησαν ἐκθέσμοις 0 .
τοῦτο θεασάμενοί τινες τὸ παράδειγμα τῶν τὴν ἐγκράτειαν καὶ θεοσέβειαν ἐζηλωκότων προστάξαντος Μωυσέως ἐμιμήσαντο καὶ πάντας τοὺς τελεσθέντας τοῖς χειροποιήτοις συγγενεῖς καὶ φίλους ἡβηδὸν ἀνελόντες τὸ μὲν μίασμα τοῦ ἔθνους ἐκκαθαίρουσι διὰ τῆς τῶν προηδικηκότων ἀπαραιτήτου τιμωρίας , τοὺς δ ἄλλους παρασχόντας ἀπολογίαν ἐναργεστάτην ὑπὲρ τῆς αὑτῶν εὐσεβείας περιεποιήσαντο , μηδένα τῶν ἀφ αἵματος κατακρίτων οἰκτισάμενοι μη δ ἐλέῳ τ ἀδικήματα αὐτῶν παρελθόντες , ἀλλὰ καθαροὺς νομίσαντες τοὺς αὐτόχειρας ·
ὅθεν οὐδενὶ παρεχώρησαν τὴν ἐπέξοδον φέρουσαν τοῖς δρῶσιν ἀψευδέστατον ἔπαινον .
τετρακισχιλίους δέ φασι πρὸς τοῖς δισμυρίοις ἀναιρεθῆναι μιᾷ ἡμέρᾳ , συναναιρεθέντος εὐθὺς τοῦ κοινοῦ μιάσματος , ὃ πᾶσαν τὴν στρατιὰν ἐκηλίδου .
τῶν δὲ καθαρσίων ἐπιτελεσθέντων , ὡς ἀριστεῖ γέρας ἐπάξιον τῷ υἱῷ τοῦ ἀρχιερέως , ὃς πρῶτος ἐπὶ τὴν ἄμυναν ὥρμησεν , ἐζήτει παρασχεῖν Μωυσῆς 0 ·
φθάνει δὲ χρησμοῖς δωρησάμενος ὁ θεὸς Φινεεῖ τὸ μέγιστον ἀγαθόν , εἰρήνην , ὃ μηδεὶς ἱκανὸς ἀνθρώπων παρασχεῖν , πρὸς δὲ τῇ εἰρήνῃ καὶ παγκρατησίαν ἱερωσύνης , αὐτῷ καὶ γένει κλῆρον ἀναφαίρετον 0 .
ἐπεὶ δὲ τῶν ἐμφυλίων οὐδὲν ἔτ ἦν ὑπόλοιπον κακῶν , ἀλλὰ καὶ ὅσοι πρὸς αὐτομολίαν ἢ προδοσίαν ὑπωπτεύοντο πάντες ἀπωλώλεσαν , ἔδοξεν εἶναι καιρὸς ἐπιτηδειότατος τῆς ἐπὶ τὸν Βαλάκην στρατείας , ἄνδρα μυρία καὶ βεβουλευμένον ἐργάσασθαι κακὰ καὶ δεδρακότα , βεβουλευμένον μὲν διὰ τοῦ μάντεως , ὃν ἤλπισεν ἀραῖς τισι δυνήσεσθαι καθελεῖν τὴν δύναμιν τῶν Ἑβραίων , δεδρακότα δὲ διὰ τῆς τῶν γυναικῶν ἀσελγείας καὶ ἀκολασίας , αἳ τὰ μὲν σώματα λαγνείαις τὰς δὲ ψυχὰς ἀσεβείᾳ τῶν χρωμένων διέφθειραν .
παντὶ μὲν οὖν τῷ στρατῷ πολεμεῖν οὐκ ἐδοκίμαζεν , εἰδὼς τὰ ὑπέρογκα πλήθη πταίοντα περὶ αὑτοῖς καὶ ἅμα λυσιτελὲς ἡγούμενος ἐφεδρείας εἶναι συμμάχων τοῖς προκαμοῦσι βοηθούς , ἀριστίνδην δὲ τοὺς ἡβῶντας ἐπιλέξας , χιλίους ἐκ φυλῆς ἑκάστης , δώδεκα χιλιάδας  τοσαῦται γὰρ ἦσαν αἱ φυλαί  καὶ στρατηγὸν ἑλόμενος τοῦ πολέμου Φινεὲς πεῖραν ἤδη δεδωκότα στρατηγικῆς εὐτολμίας ἐπὶ καλοῖς ἱερείοις ἐξέπεμπε τοὺς ὁπλίτας καὶ θαρσύνων τοιάδε διεξῄει ·
„ οὐχ ὑπὲρ κράτους ἀρχῆς ὁ παρὼν ἀγών ἐστιν οὐ δ ὑπὲρ τοῦ κτήσασθαι τὰ ἑτέρων , περὶ ὧν ἢ μόνων ἢ μάλιστα οἱ πόλεμοι , ἀλλ ὑπὲρ εὐσεβείας καὶ ὁσιότητος , ὧν τοὺς ἡμετέρους συγγενεῖς καὶ φίλους ἠλλοτρίωσαν οἱ ἐχθροὶ παραίτιοι γενόμενοι τοῖς ὑπαχθεῖσι χαλεπῆς ἀπωλείας .
ἔστιν οὖν ἄτοπον οἰκείων μὲν αὐτόχειρας γεγενῆσθαι παρανομησάντων , ἐχθρῶν δὲ χαλεπώτερα ἠδικηκότων ἀποσχέσθαι , καὶ τοὺς μὲν μαθόντας ἀδικεῖν ἀνῃρηκέναι , τοὺς δὲ βιασαμένους καὶ διδάξαντας ἀτιμωρήτους καταλιπεῖν , οὓς ἁπάντων αἰτίους εἶναι συμβέβηκεν , ὧν ἢ δεδράκασιν ἢ πεπόνθασιν ἐκεῖνοι .
“ νευρωθέντες οὖν ταῖς παραινέσεσιν ἐκεῖνοι καὶ ὅσον ἐν ταῖς ψυχαῖς προϋπῆρχε γενναιότητος ζωπυρήσαντες ὡς ἐφ ὁμολογουμένῃ νίκῃ πρὸς τὸν ἀγῶνα ἵεντο φρονήμασιν ἀηττήτοις ·
καὶ συμπλακέντες τοσαύτῃ περιουσίᾳ ῥώμης καὶ τόλμης ἐχρήσαντο , ὡς ἱερεῦσαι μὲν τοὺς ἀντιπάλους , αὐτοὶ δὲ πάντες σῷοι ἐπανελθεῖν , οὐδενὸς ἀποθανόντος ἀλλ  οὐ δὲ τρωθέντος .
ὑπέλαβεν ἄν τις τῶν ἀγνοούντων τὸ συμβεβηκὸς ἰδὼν αὐτοὺς ἐπανιόντας οὐκ ἀπὸ πολέμου καὶ παρατάξεως ἀφικνεῖσθαι μᾶλλον ἢ τῶν ἐν ταῖς ὁπλοσκοπίαις ἐπιδείξεων , ἃς ἔθος ἐν εἰρήνῃ ποιεῖσθαι , γυμνάσματα δ εἰσὶ καὶ μελέται συγκροτουμένων τὰ κατ ἐχθρῶν ἐν φίλοις 0 .
τὰς μὲν οὖν πόλεις ἢ κατασκάπτοντες ἢ ἐμπιπράντες ἠφάνισαν , ὡς μη δ εἰ τὴν ἀρχὴν ᾠκίσθησαν εἰπεῖν ἔχειν ·
αἰχμαλώτων δὲ σωμάτων ἀπερίληπτον ἀριθμὸν ἀπαγαγόντες ἄνδρας μὲν καὶ γυναῖκας κτείνειν ἐδικαίωσαν , τοὺς μὲν ὅτι βουλευμάτων καὶ χειρῶν ἦρξαν ἀδίκων , τὰς δ  ἐπεὶ κατεγοήτευσαν τὴν Ἑβραίων νεότητα , παραιτίας γενομένας αὐτοῖς ἀκολασίας καὶ ἀσεβείας καὶ τὰ τελευταῖα θανάτου 0 ·
νέοις δὲ κομιδῇ παισὶ καὶ παρθένοις συνέγνωσαν , ἀμνηστίαν τῆς ἡλικίας ἐφελκομένης .
λείας δὲ πολλῆς ἄγαν εὐπορήσαντες ἔκ τε τῶν βασιλείων κ ἀκ τῶν ἰδιωτικῶν οἰκιῶν , ἔτι δὲ τῶν κατ ἀγροὺς ἐπαύλεων  ἦν γὰρ ἐν τοῖς χωρίοις οὐκ ἐλάττων τῆς ἐν τοῖς ἄστεσιν  , ἧκον εἰς τὸ στρατόπεδον ἐπηχθισμένοι τὸν παρὰ τῶν ἐχθρῶν πάντα πλοῦτον .
ἐπαινέσας δὲ Μωυσῆς τόν τε στρατηγὸν Φινεὲς καὶ τοὺς παραταξαμένους ἐπί τε τοῖς κατορθώμασι καὶ ὅτι ταῖς ὠφελείαις οὐκ ἐπέδραμον τὴν λείαν μόνοι σφετερίσασθαι διανοηθέντες , ἀλλ εἰς μέσον πρ οὔθεσαν , ἵνα καὶ οἱ καταμείναντες ἐν ταῖς σκηναῖς μετάσχωσι , προστάττει τοὺς μὲν ἔξω τοῦ στρατοπέδου καταμένειν τινὰς ἡμέρας , τῷ δὲ μεγάλῳ ἱερεῖ καθᾶραι τοῦ φόνου τοὺς ἀπὸ τῆς παρατάξεως ἥκοντας τῶν συμμάχων .
καὶ γὰρ εἰ νόμιμοι αἱ κατ ἐχθρῶν σφαγαί , ἀλλ ὅ γε κτείνων ἄνθρωπον , εἰ καὶ δικαίως καὶ ἀμυνόμενος καὶ βιασθείς , ὑπαίτιος εἶναι δοκεῖ διὰ τὴν ἀνωτάτω καὶ κοινὴν συγγένειαν 0 1 ·
οὗ χάριν καθαρσίων ἐδέησε τοῖς κτείνασι πρὸς ἀπαλλαγὴν τοῦ νομισθέντος ἄγους γεγενῆσθαι .
μετ οὐ πολὺν μέντοι χρόνον καὶ τὴν λείαν διένειμε , τοῖς μὲν στρατευσαμένοις  ὀλίγος δ ἀριθμὸς ἦσαν παρὰ τοὺς ἡσυχάσαντας  διδοὺς ἥμισυ μέρος , θάτερον δὲ τοῖς καταμείνασιν ἐν τῷ στρατοπέδῳ 0 1 ·
δίκαιον γὰρ ὑπέλαβεν εἶναι καὶ τούτοις μεταδοῦναι τῆς ὠφελείας , εἰ καὶ μὴ τοῖς σώμασι , ταῖς γοῦν ψυχαῖς διαγωνισαμένοις 0 ·
οἱ γὰρ ἔφεδροι τῶν ἀγωνιστῶν οὐκ ἐλαττούμενοι ταῖς προθυμίαις χρόνῳ καὶ τῷ φθασθῆναι μόνον ὑστερίζουσι .
λαβόντων δὲ τῶν μὲν ὀλίγων πλείω διὰ τὸ προκινδυνεῦσαι , τῶν δὲ πλειόνων ἐλάττω διὰ τὴν ἔνδον μονήν , ἔδοξεν ἀναγκαῖον εἶναι πάσης τῆς λείας τὰς ἀπαρχὰς καθιερῶσαι ·
τὸ μὲν οὖν πεντηκοστὸν οἱ ἐφεδρεύσαντες , πεντακοσιοστὴν δὲ μοῖραν οἱ προπολεμήσαντες εἰσήνεγκαν 0 ·
τῶν δ ἀπαρχῶν τὰς μὲν παρὰ τῶν στρατευσαμένων τῷ μεγάλῳ ἱερεῖ προστάττει δοθῆναι , τὰς δὲ παρὰ τῶν καταμεινάντων ἐν τῷ στρατοπέδῳ τοῖς νεωκόροις , οἷς ὄνομα Λευῖται 0 1 .
χιλίαρχοι δὲ καὶ ἑκατόνταρχοι καὶ ὁ ἄλλος ὅμιλος λοχαγῶν καὶ ταξιαρχῶν ὑπέρ τε τῆς αὑτῶν σωτηρίας καὶ τῶν συστρατευσαμένων καὶ τῆς παντὸς λόγου κρείττονος νίκης ἐθελονταὶ κομίζουσιν ἐξαιρέτους ἀπαρχάς , κόσμον τε χρυσοῦν ὅσον ἕκαστος ἐκ τῆς λείας ἀνεῦρε καὶ σκεύη πολυτελέστατα , ὧν πάλιν ὕλη χρυσὸς ἦν ·
ἃ Μωυσῆς λαβὼν καὶ τὴν εὐσέβειαν τῶν φερόντων ἀγάμενος ἀνατίθησιν ἐν τῇ καθιερωμένῃ σκηνῇ τῆς εὐχαριστίας τῶν ἀνδρῶν ὑπόμνημα .
παγκάλη δὲ ἡ διανομὴ τῶν ἀπαρχῶν 0 ·
τὰς μὲν τῶν μὴ πεπολεμηκότων , ἡμίσειαν ἀρετῆς τὴν χωρὶς ἔργου προθυμίαν αὐτὸ μόνον ἐπιδειξαμένων , τοῖς νεωκόροις ἀπένειμε , τὰς δὲ τῶν ἀγωνισαμένων , οἳ σώμασι καὶ ψυχαῖς ἐκινδύνευσαν ὁλόκληρον ἀνδραγαθίαν παρασχόμενοι , τῷ προεστηκότι τῶν νεωκόρων ἱερεῖ τῷ μεγάλῳ , τὰς δὲ τῶν ταξιαρχῶν ἅτε ἡγεμονικὰς τῷ συμπάντων ἡγεμόνι θεῷ 0 .
πάντες οὗτοι διεπολεμήθησαν οἱ πόλεμοι , μήπω διαβεβηκότων Ἰορδάνην τὸν ἐγχώριον ποταμόν , πρὸς τοὺς τῆς ἀντιπέρας γῆς οἰκήτορας εὐδαίμονος καὶ βαθείας , ἐν ᾗ πολλὴ πεδιὰς σιτοφόρος καὶ χιλὸν κτήνεσιν ἐνεγκεῖν ἀγαθή 0 .
ταύτην ὡς ἐθεάσαντο τὴν χώραν αἱ κτηνοτρόφοι δύο φυλαί , μοῖρα τοῦ σύμπαντος ἕκτη στρατοῦ , Μωυσῆν ἱκέτευον ἐπιτρέψαι τὰς κληρουχίας ἐνταυθοῖ λαβεῖν αὐτὰς ἤδη ποτὲ ἱδρυθείσας ·
ἐπιτηδειότατον γὰρ ἔφασκον εἶναι τὸν τόπον ἐννέμεσθαί τε καὶ ἐμβόσκεσθαι θρέμμασιν εὔυδρον ὄντα καὶ εὔχορτον καὶ προβατευσίμην ἄφθονον πόαν ἀπαυτοματίζοντα .
ὁ δὲ νομίσας αὐτοὺς ἢ προεδρίᾳ τὴν διανομὴν τά τε γέρα πρὸ καιροῦ λαμβάνειν ἀξιοῦν ἢ πρὸς τοὺς μέλλοντας πολέμους ἀποκνεῖν , ἐφεδρευόντων ἔτι πλειόνων βασιλέων , οἳ τὴν εἴσω τοῦ ποταμοῦ χώραν διεκεκλήρωντο , πάνυ δυσχεράνας πρὸς ὀργὴν ἀποκρίνεται καί φησιν 0 ·
„ ὑμεῖς μὲν οὖν ἐνταυθοῖ καθεδεῖσθε σχολὴν ἐν οὐ δέοντι καὶ ἀργίαν ἕξοντες , τοὺς δ ὑμετέρους συγγενεῖς καὶ φίλους οἱ λειπόμενοι τραχηλιοῦσι πόλεμοι , καὶ τὰ μὲν ἆθλα μόνοις ὑμῖν ὡς ἐπὶ κατωρθωμένοις πᾶσι δοθήσεται , μάχαι δὲ καὶ πόνοι καὶ ταλαιπωρίαι καὶ οἱ ἀνωτάτω κίνδυνοι ἑτέρους ἀναμενοῦσιν ;
ἀλλ  οὐ δίκαιον ὑμᾶς μὲν εἰρήνην καὶ τὰ ἐκ τῆς εἰρήνης ἀγαθὰ καρποῦσθαι , τοὺς δ ἄλλους πολέμοις καὶ κακοῖς ἀμυθήτοις ἐναθλεῖν , οὐ δὲ προσθήκην τὸ ὅλον μέρους εἶναι 0 ·
τ οὐναντίον γὰρ ἕνεκα τῶν ὅλων τὰ μέρη κληρονομίας ἀξιοῦται .
πάντες ἐστὲ ἰσότιμοι , γένος ἕν , οἱ αὐτοὶ πατέρες , οἰκία μία , ἔθη τὰ αὐτά , κοινωνία νόμων , ἄλλα μυρία , ὧν ἕκαστον τὴν οἰκειότητα συνδεῖ καὶ πρὸς εὔνοιαν ἁρμόζεται .
διὰ τί δὴ τῶν ἴσων ἐν τοῖς μεγίστοις καὶ ἀναγκαιοτάτοις ἀξιωθέντες ἐν ταῖς διανομαῖς πλεονεκτήσετε , ὡς ἢ ἄρχοντες ὑπηκόων ἢ δεσπόται δούλων καταφρονήσαντες 0 ;
ἔδει μὲν ὑμᾶς ταῖς ἑτέρων πληγαῖς πεπαιδεῦσθαι ·
φρονίμων γὰρ ἀνδρῶν μὴ ἀναμένειν , ἄχρις ἂν ἐπ αὐτοὺς ἔλθῃ τὰ δεινά 0 ·
νυνὶ δὲ παραδείγματ ἔχοντες οἰκεῖα τοὺς πατέρας , οἳ κατεσκέψαντο τήνδε τὴν χώραν , καὶ τὰς ἐκείνων συμφορὰς καὶ τῶν συναπονοηθέντων  ἅπαντες γὰρ ἔξω δυοῖν ἀπώλοντο  , δέον μηδενὶ τῶν ὁμοίων συνεπιγράφεσθαι , δειλίαν , ὦ κενοὶ φρενῶν , ζηλοῦτε ὡς οὐκ εὐαλωτότεροι γενησόμενοι καὶ τὰς προθυμίας ὑποσκελίζετε τῶν ἀνδραγαθίζεσθαι προαιρουμένων ἐκλύοντες καὶ παριέντες αὐτῶν τὰ φρονήματα .
τοιγάρτοι σπεύδοντες ἁμαρτάνειν σπεύσετε καὶ πρὸς τιμωρίας ·
ἡ γὰρ δίκη μόλις μὲν εἴωθε κινεῖσθαι , κινηθεῖσα δ ἅπαξ φθάνει προκαταλαμβάνουσα τοὺς ἀποδιδράσκοντας .
ὅταν οὖν ἅπαντες μὲν οἱ ἐχθροὶ καθαιρεθῶσιν , ἔφεδρος δὲ μηδεὶς ἔτι προσδοκᾶται πόλεμος , ἐν δὲ ταῖς εὐθύναις ἀνεπίληπτοι δοκιμασθῶσιν οἱ σύμμαχοι , μὴ λιποτάξιον , μὴ λιποστράτιον , μηδὲν ἄλλο τῶν ἐφ ἥττῃ διαπεπραγμένοι , παραμεμενηκότες δ  ἐξ ἀρχῆς ἄχρι τέλους φαίνωνται καὶ τοῖς σώμασι καὶ ταῖς προθυμίαις , ἐρημωθῇ δὲ πᾶσα ἡ χώρα τῶν προενῳκηκότων , τηνικαῦτα δοθήσεται τὰ γέρα καὶ τὰ ἀριστεῖα ταῖς φυλαῖς ἐξ ἴσου .
“ τὴν δὲ νουθεσίαν πρᾴως ἐνεγκόντες ὡς υἱοὶ γνήσιοι σφόδρα εὔνου πατρὸς  ᾔδεσαν γὰρ αὐτὸν οὐ καταλαζονευόμενον ἀρχῆς ἐξουσίᾳ , προκηδόμενον δὲ πάντων καὶ δικαιοσύνην καὶ ἰσότητα τιμῶντα καὶ τὸ μισοπόνηρον οὐκ ἐπ ὀνείδει σωφρονισμῷ δὲ τῶν βελτιοῦσθαι δυναμένων αἰεὶ ποιούμενον  „ εἰκότως μὲν “ ἔφασαν „ ἀγανακτεῖς , εἰ τοῦθ ὑπείληφας , ὅτι τὴν συμμαχίαν ἀπολιπόντες πρὸ καιροῦ τὰς λήξεις λαβεῖν ἐπειγόμεθα 0 .
χρὴ δὲ σαφῶς εἰδέναι , ὅτι οὐδὲν ἡμᾶς φοβεῖ τῶν σὺν ἀρετῇ , κ ἂν ἐπιπονώτατον τυγχάνῃ .
κρίνομεν δ ἀρετῆς ἔργα , πειθαρχεῖν τέ σοι τοιῷδε ἡγεμόνι καὶ τῶν δεινῶν μὴ ὑστερίζειν καὶ ἐν ἁπάσαις ἐξετάζεσθαι ταῖς μελλούσαις στρατείαις , ἄχρις ἂν τὰ πράγματα λάβῃ τέλος αἴσιον .
ἡμεῖς μὲν οὖν καθὰ καὶ πρότερον συνταξάμενοι διαβησόμεθα τὸν Ἰορδάνην ἐν ταῖς παντευχίαις , οὐδενὶ τῶν ὁπλιτῶν πρόφασιν παρασχόντες μονῆς ·
υἱοὶ δὲ κομιδῇ νήπιοι καὶ θυγατέρες καὶ γυναῖκες καὶ τὸ πλῆθος τῶν βοσκημάτων , ἐὰν ἐπιτρέπῃς , ὑπολελείψονται , παισὶ μὲν καὶ γυναιξὶν οἰκίας ἐπαύλεις δὲ θρέμμασι κατασκευασάντων ἡμῶν , ἵνα μηδὲν ἐξ ἐπιδρομῆς δεινὸν πάθωσιν ἐν ἀτειχίστοις καὶ ἀφρουρήτοις προκαταληφθέντες .
“ ὁ δ ἵλεῳ τῷ βλέμματι καὶ πρᾳοτέρᾳ τῇ φωνῇ „ ἀψευδοῦσιν ὑμῖν “ ἔφη „ βέβαιοι μενοῦσιν ἃς ᾐτήσασθε λήξεις .
ὑπολείπεσθε μὲν ὡς ἀξιοῦτε γυναῖκας καὶ παῖδας καὶ βοσκήματα , κατὰ λόχους δ αὐτοὶ διαβαίνετε μετὰ τῶν ἄλλων ὡπλισμένοι καὶ ἐκτεταγμένοι πρὸς μάχην ὡς αὐτίκα , ἢν δέῃ , πολεμήσοντες .
αὖθις δ ὅταν ἅπαντες οἱ ἐχθροὶ καθαιρεθῶσι καὶ γενομένης εἰρήνης τὴν χώραν οἱ κεκρατηκότες διανείμωνται , καὶ ὑμεῖς ἐπανελεύσεσθε πρὸς τοὺς οἰκείους τῶν ἐπιβαλλόντων ἀπολαύσοντες ἀγαθῶν καὶ καρπωσόμενοι ἣν εἵλεσθε μοῖραν .
“ ταῦτ εἰπόντος καὶ ὑποσχομένου , πληρωθέντες εὐθυμίας καὶ χαρᾶς τοὺς μὲν οἰκείους μετὰ τῶν θρεμμάτων ἀσφαλῶς ἐν ἐρύμασι δυσαλώτοις , ὧν τὰ πλεῖστα χειροποίητα ἦν , ἱδρύονται , τὰ δ ὅπλα ἀναλαβόντες ἐξέθεον τῶν ἄλλων συμμάχων προθυμότερον ὡς ἢ μόνοι πολεμήσοντες ἢ προαγωνιούμενοι πάντων ·
ὁ γὰρ προλαβών τινα δωρεὰν προθυμότερος εἰς συμμαχίαν , ἀποτίνειν ἀναγκαῖον ὄφλημα νομίζων , οὐ χαρίζεσθαι 0 .
τὰ μὲν δὴ κατὰ τὴν βασιλείαν πεπραγμένα αὐτῷ μεμήνυται ·
λεκτέον δ ἑξῆς καὶ ὅσα διὰ τῆς ἀρχιερωσύνης καὶ νομοθετικῆς κατώρθωσε ·
καὶ γὰρ ταύτας περιεποιήσατο τὰς δυνάμεις ὡς ἁρμοττούσας μάλιστα βασιλείᾳ .
λΟγΟσ ΔΕΥΤΕΡΟΣ Ἡ μὲν προτέρα σύνταξίς ἐστι περὶ γενέσεως τῆς Μωυσέως καὶ τροφῆς , ἔτι δὲ παιδείας καὶ ἀρχῆς , ἣν οὐ μόνον ἀνεπιλήπτως ἀλλὰ καὶ σφόδρα ἐπαινετῶς ἦρξε , καὶ τῶν ἔν τε Αἰγύπτῳ καὶ ταῖς ὁδοιπορίαις ἐπί τε τῆς ἐρυθρᾶς θαλάσσης καὶ κατὰ τὴν ἐρήμην πεπραγμένων , ἃ δύναμιν πᾶσαν λόγων ὑπερβάλλει , καὶ προσέτι πόνων οὓς κατώρθωσε καὶ κληρουχιῶν ἃς ἐκ μέρους ἀπένειμε τοῖς στρατευσαμένοις ·
ἣν δὲ νυνὶ συντάττομεν , περὶ τῶν ἑπομένων καὶ ἀκολούθων 0 .
φασὶ γάρ τινες οὐκ ἀπὸ σκοποῦ , μόνως ἂν οὕτω τὰς πόλεις ἐπιδοῦναι πρὸς τὸ βέλτιον , ἐὰν ἢοἱ βασιλεῖς φιλοσοφήσωσιν ἢ οἱ φιλόσοφοι βασιλεύσωσιν .
ὁ δ ἐκ περιττοῦ φανεῖται μὴ μόνον ταύτας ἐπιδεδειγμένος τὰς δυνάμεις ἐν τ αὐτῷ , τήν τε βασιλικὴν καὶ φιλόσοφον , ἀλλὰ καὶ τρεῖς ἑτέρας , ὧν ἡ μὲν πραγματεύεται περὶ νομοθεσίαν , ἡ δὲ περὶ ἀρχιερωσύνην , ἡ δὲ τελευταία περὶ προφητείαν 0 1 2 .
περὶ ὧν νυνὶ λέγειν εἱλόμην ἀναγκαίως ὑπολαβὼν τῷ αὐτῷ πάντ ἐφαρμόττειν ·
ἐγένετο γὰρ προνοίᾳ θεοῦ βασιλεύς τε καὶ νομοθέτης καὶ ἀρχιερεὺς καὶ προφήτης καὶ ἐν ἑκάστῳ τὰ πρωτεῖα ἠνέγκατο ·
διὰ τί δὲ τῷ αὐτῷ πάντ ἐφαρμόττει , δηλωτέον .
βασιλεῖ προσήκει προστάττειν ἃ χρὴ καὶ ἀπαγορεύειν ἃ μὴ χρή ·
πρόσταξις δὲ τῶν πρακτέων καὶ ἀπαγόρευσις τῶν οὐ πρακτέων ἴδιον νόμου , ὡς εὐθὺς εἶναι τὸν μὲν βασιλέα νόμον ἔμψυχον , τὸν δὲ νόμον βασιλέα δίκαιον 0 1 .
βασιλεὺς δὲ καὶ νομοθέτης ὀφείλει μὴ τ ἀνθρώπεια μόνον ἀλλὰ καὶ τὰ θεῖα συνεπισκοπεῖν ·
οὐ γὰρ ἄνευ θείας ἐπιφροσύνης κατορθοῦται τὰ βασιλέων καὶ ὑπηκόων πράγματα ·
δι ἣν αἰτίαν ἐδέησε τῷ τοιούτῳ τῆς πρώτης ἱερωσύνης , ἵν ἐπὶ τελείοις ἱεροῖς καὶ ἐπιστήμῃ τελείᾳ τῆς τοῦ θεοῦ θεραπείας ἀποτροπὴν μὲν κακῶν μετουσίαν δ ἀγαθῶν αὑτῷ τε καὶ τοῖς ἀρχομένοις αἰτῆται παρὰ τοῦ ἵλεω καὶ ταῖς εὐχαῖς συνεπινεύοντος ·
πῶς γὰρ οὐ τελεσφορήσει τὰς εὐχὰς ὁ καὶ ἐκ φύσεως εὐμενὴς καὶ τοὺς γνησίως θεραπεύοντας αὐτὸν προνομίας ἀξιῶν ;
ἀλλ  ἐπειδὴ μυρία καὶ βασιλεῖ καὶ νομοθέτῃ καὶ ἀρχιερεῖ τῶν ἀνθρωπείων καὶ θείων ἄδηλα  γενητὸς γὰρ οὐδὲν ἧττον καὶ θνητός ἐστιν , εἰ καὶ τοσοῦτον καὶ οὕτως ἄφθονον περιβέβληται κλῆρον εὐπραγιῶν  , ἀναγκαίως καὶ προφητείας ἔτυχεν , ἵν ὅσα μὴ λογισμῷ δύναται καταλαμβάνειν , ταῦτα προνοίᾳ θεοῦ εὕροι 0 ·
ὧν γὰρ ὁ νοῦς ἀπολείπεται , πρὸς ταῦθ ἡ προφητεία φθάνει .
καλή γε ἡ συζυγία καὶ παναρμόνιος τῶν τεττάρων δυνάμεων 0 ·
ἐμπλεκόμεναι γὰρ καὶ ἀλλήλων ἐχόμεναι συγχορεύουσι τὰς ὠφελείας ἀντιλαμβάνουσαί τε καὶ ἀντεκτίνουσαι , μιμούμεναι τὰς παρθένους Χάριτας , αἷς μὴ διαζεύγνυσθαι νόμος φύσεως ἀκίνητος 0 ·
ἐφ ὧν δεόντως εἴποι τις ἄν , ὃ καὶ ἐπὶ τῶν ἀρετῶν εἴωθε λέγεσθαι , ὅτι ὁ μίαν ἔχων καὶ πάσας ἔχει .
ῥητέον δὲ πρῶτον περὶ τῶν κατὰ τὴν νομοθετικὴν ἕξιν .
οὐκ ἀγνοῶ μὲν οὖν , ὅτι τῷ μέλλοντι ἀρίστῳ γενήσεσθαι νομοθέτῃ προσήκει παντελέσι καὶ ὁλοκλήροις κεχρῆσθαι ταῖς ἀρεταῖς πάσαις ·
ἐπεὶ δὲ κ ἀν ταῖς οἰκίαις οἱ μὲν ἐγγυτάτω γένους εἰσίν , οἱ δὲ πόρρω , συγγενεῖς δὲ πάντες ἀλλήλων , καὶ τῶν ἀρετῶν τὰς μὲν προσπεφυκέναι νομιστέον μᾶλλον ἐνίοις πράγμασι , τὰς δ ἧττον ᾠκειῶσθαι 0 1 2 .
νομοθετικῇ δ  ἀδελφὰ καὶ συγγενῆ τέτταρα ταυτὶ διαφερόντως ἐστί ·
τὸ φιλάνθρωπον , τὸ φιλοδίκαιον , τὸ φιλάγαθον , τὸ μισοπόνηρον 0 ·
ὑπὸ γὰρ τούτων ἑκάστου παρακαλεῖται πᾶς , ὅτῳ ζῆλος εἰσέρχεται τοῦ νομοθετεῖν , φιλανθρωπίας μὲν εἰς μέσον προτιθέναι τὰς κοινωφελεῖς γνώμας ἀναδιδασκούσης , δικαιοσύνης δὲ ὡς ἰσότητα τιμητέον καὶ ὡς τὸ κατ ἀξίαν ἀπονεμητέον ἑκάστοις , φιλαγαθίας δ ἀποδέχεσθαι τὰ φύσει καλὰ καὶ παρέχειν ἅπασι τοῖς ἀξίοις ἀταμίευτα πρὸς ἀφθονωτάτην χρῆσιν , μισοπονηρίας δὲ προβεβλῆσθαι τοὺς ἀτιμάζοντας ἀρετὴν καὶ ὡς κοινοὺς δυσμενεῖς τοῦ τῶν ἀνθρώπων γένους ὑποβλέπεσθαι 0 .
μέγα μὲν οὖν , εἴ τῳ καὶ ἕν τι τῶν λεχθέντων λαβεῖν ἐγένετο , θαυμαστὸν δ  ὡς ἔοικε τούτων ἀθρόων περιδράξασθαι δυνηθῆναι , οὗ μόνος Μωυσῆς ἐφικέσθαι δοκεῖ τρανώσας εὖ μάλα τὰς εἰρημένας ἀρετὰς ἐν οἷς διετάξατο 0 .
συνίσασι δ οἱ ταῖς ἱεραῖς βίβλοις ἐντυγχάνοντες , ἃς οὐκ ἄν , εἰ μὴ τοιοῦτος ἐπεφύκει , συνέγραψεν ὑφηγησαμένου θεοῦ καὶ παρέδωκε τοῖς ἀξίοις χρῆσθαι , κτημάτων τὸ κάλλιστον , τῶν ἀγαλματοφορουμένων ἐν τῇ ψυχῇ παραδειγμάτων ἀπεικονίσματα καὶ μιμήματα , ἃ καὶ οἱ δηλωθέντες νόμοι γεγόνασι σαφέστατα τὰς λεχθείσας ἐμφαίνοντες ἀρετάς .
ὅτι δ αὐτός τε νομοθετῶν ἄριστος τῶν πανταχοῦ πάντων , ὅσοι παρ Ἕλλησιν ἢ βαρβάροις ἐγένοντο , καὶ οἱ νόμοι κάλλιστοι καὶ ὡς ἀληθῶς θεῖοι μηδὲν ὧν χρὴ παραλιπόντες , ἐναργεστάτη πίστις ἥδε 0 1 ·